﻿ Внимание: Драйверът GeForce 375.57 на Nvidia побърква Windows 10 | PCStore.bg Блог
Home » Новини » Внимание: Драйверът GeForce 375.57 на Nvidia побърква Windows 10
Внимание: Драйверът GeForce 375.57 на Nvidia побърква Windows 10
Написано от Боян Брайков на окт. 25, 2016 | 0 comments
На 21 октомври Nvidia пуснаха драйвера GeForce 375.57, създаден специално с намерението да подобри производителността на видеокартата ви в игрите Battlefield 1, Civilization 6 и Titanfall 2. Добрите намерения на компанията обаче вкараха в същински ад многобройни потребители на Windows 10. Драйверът причинява забиване на редица приложения, елиминира елементарни функции, сред които drag-and-drop, а някои геймъри се оплакват, че при възпроизвеждането на GIF изображения и видео се виждат дразнещи дефекти.
За щастие, реакцията на Nvidia беше почти незабавна и решението на неволите с проблемния драйвер е инсталирането на по-новата версия 375.63. Към момента на писането на тази новина не са известни оплаквания, причинени от него. Той е решението ви, ако играете под Windows 10 и сте забелязали странно поведение на операционната система.
Имайте предвид, че Nvidia тепърва трябва да отстранят забавянето на обявлението за нови версии на драйвери. До късно вечерта вчера (понеделник) някои геймъри са забелязали, че под Windows излиза съобщение с препоръка да качите „новия“ драйвер 375.57, въпреки че вече би трябвало да е изтеглен и сменен с 375.63 или дори по-актуален. Преди да инсталирате драйвери в следващите дни, ще е благоразумно да обръщате внимание на номерацията им.